TV-gids vir Donderdag 15 Oktober 2015
JY LEES NOU TV-gids vir Donderdag 15 Oktober 2015
Hier is wat om vanaand op die kassie te kyk.
17:00 Skole Top 10 (kykNET): Ons maak 'n draai in George by Hoërskool PW Botha se matriekafskeid. Kom kyk hoe spandeer hierdie matrieks hul spesiale aand en luister na die musiek wat hulle versoek.
18:30 Villa Rosa (kykNET): Vicky wroeg steeds met haar geheim. Fritz is tussen die duiwel en die diepblou see aangaande die Villa se bestuur. Saskia hou Stef in die donker oor wat presies tussen haar en Monique aan die gang is. En Liam is vol planne.
18:30 7de Laan (SABC2): Dewald vrees vir sy lewe. Xander is Oubaas se enigste hoop om Hilda op te spoor.
19:30 Binnelanders (kykNET): Lexi voel al hoe meer uitgesluit uit haar pa se nuwe lewe, en At speel 'n gevaarlike speletjie. Bronwyn kry te doen met 'n stukkie waarheid en Daleen het haar eie vrese wat sy moet besweer.
20:00 Bravo! (kykNET): Ons sien hoe jonges in die vermaaklikheidsbedryf opspraak maak: 'n Sjef, 'n sanger en 'n akteur. Ons is by Herman Lensing se kookboekbekendstelling en Hannon gee vir Charlize Berg 'n nuwe voorkoms.
20:30: Boer soek 'n vrou (kykNET): Van heinde en verre kom die dames vir 'n kort maar kragtige kennismaking met die boer van hul keuse. Elkeen kry presies vyf minute om met haar boer te gesels. Aan die einde van dié blitsafsprake moet ons boere vyf vroue groet.
20:30 Hitch (e.tv): 'n Afspraakdokter se liefdesraad boemerang wanneer hy die perfekte vrou vind. Met Will Smith.
21:00 Masters of Sex (M-Net Edge): Vanaand skop die derde seisoen van hierdie dramareeks af. Bill het 'n spesiale TV-program met opset gesaboteer sodat nie uitgesaai kon word nie.